
                                              Nr.23/208/2010
P.L.x 393/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru completarea art.54 din Ordonanţa de urgenţă a Guvernului nr.109/2005 privind transporturile rutiere, transmis cu adresa nr.P.L.x 393 din 28 iunie 2010



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

 Nr.23/208/2010
P.L.x 393/2010
R A P O R T

asupra proiectului de Lege pentru completarea art.54 din Ordonanţa de urgenţă a Guvernului nr.109/2005 privind transporturile rutiere



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru dezbatere în fond, cu proiectul de Lege pentru completarea art.54 din Ordonanţa de urgenţă a Guvernului nr.109/2005 privind transporturile rutiere, transmis cu adresa nr.P.L.x 393 din 28 iunie 2010, înregistrat cu nr.23/208/2010 din 1 iulie 2010.

În conformitate cu prevederile Constituţiei României, republicată, Camera decizională pentru aceast proiect de lege este Camera Deputaţilor.



Senatul a adoptat iniţiativa legislativă în şedinţa din 23 iunie 2010.

Proiectul de lege a fost avizat favorabil de Consiliul Legislativ, cu nr.162 din 1 martie 2010, cu observaţii şi propuneri privind normele de tehnică legislativă.

Comisia pentru învăţământ, ştiinţă, tineret şi sport şi Comisia juridică, de disciplină şi imunităţi au avizat favorabil proiectul de lege, cu avizele nr.29/192/08.09.2010, respectiv P.L.x393/2010/07.09.2010.

Prin această iniţiativă legislativă se propune modificarea şi completarea Legii nr.102/2006 pentru aprobarea Ordonanţei de urgenţă a Guvernului nr.109/2005 privind transporturile rutiere, în sensul eliberării gratuite a documentelor prevăzute de lege pentru instituţiile publice, care asigură transportul elevilor şi studenţilor.



Membrii Comisiei pentru industrii şi servicii au examinat proiectul de lege în şedinţa din 25 septembrie 2012.



La lucrările comisiei au fost prezenţi 20 deputaţi din totalul de 28 de membri ai comisiei.
La dezbateri a participat, în calitate de invitat, din partea Ministerului Transporturilor şi Infrastructurii
, domnul Lucian Iliescu - secretar de stat .

În urma dezbaterilor, membrii comisiei au hotărât, în unanimitate, respingerea proiectul de Lege pentru completarea art.54 din Ordonanţa de urgenţă a Guvernului nr.109/2005 privind transporturile rutiere.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                      SECRETAR,

                             Iulian Iancu                                      Bogdan Ţîmpău
Consultant parlamentar, Monica Tudor

